open-index/open-wikipedia-markdown huggingface dataset:
ויכוח מיורקה

שמאל|ממוזער|250x250 פיקסלים|ויכוח דתי בין מלומדים נוצרים ויהודים, חיתוך עץ של יוהאן פון ארמסשהיים מ-1483. ויכוח מיורקה לא היה ויכוח בין מלומדים אלא בין סוחרים
**ויכוח מיורקה** הוא ויכוח דתי שהתרחש בשנת 1286 באי מיורקה בין עובר אורח יהודי בשוק המקומי לבין סוחר נוצרי. הוויכוח התגלגל למספר ויכוחים שהסתיימו כולם, כפי הידוע לנו, בניצחון הנוצרים. בשונה מוויכוחים דתיים אחרים, מוגדר ויכוח מיורקה כוויכוח של הדיוטות בשוק, שהשפעתו שולית מבחינה חברתית ופליטית.  

## התנהלות הוויכוח
בחודש מאי בשנת 1286 ביום בו חל חגם של הקדושים פיליפוס ויעקב, הגיע יהודי אשר כונה "רבי" אל הסוחרים במרכז המסחרי, והקניטם על אשר אוכלים מכל הבא ליד ללא ציות למצוות התורה. הסוחרים השיבו לו שיחכה לאינגטו קונטרדו, וכאשר הגיע החלו להתווכח בנוגע לאיסורי מאכלות בתורה. אינגטו גבר עליו בוויכוח, והם עברו לבית הרופא משה דוד ושם התווכחו על עתידה של ירושלים. כשגבר אינגטו גם בוויכוח זה הכריזו רבני היהודים על איסור להתווכח עם אינגטו. זמן קצר לאחר מכן הגיע מקטלוניה יהודי בשם אסטרוק וכששמע על האיסור ביקש להתווכח עמו, הוויכוח התנהל בנמל לעיני העם, ובפעם השלישית גבר אינגטו, השיא היה שאסטרוק שהודה בניצחון אינגטו, ביקש להטבל לנצרות ואכן נטבל ונקרא בשם פיליפוס, בהמשך התנהלו עוד כמה ויכוחים קטנים בעזרתו.

ממה שידוע על אינגטו עולה שהיה סוחר מוכר בנמלי הים התיכון ובן למשפחת אצולה מסחרית. 

## תוכן הוויכוח
בוויכוח זה בשונה מקודמיו הוויכוח נגע בחיי היום יום, ועסק בשאלות כגון למה היהודים מלים את ילדיהם ולא מטבילים, למה לא אוכלים מאכלים מסוימים וכדומה. כמו כן לאורך כל הוויכוח הספר היחיד שמוזכר הוא המקרא ולא כסגנון הוויכוחים באותה תקופה שהרבו להביא ראיות מן התלמוד.

היהודים הזכירו בוויכוח את ויכוח ברצלונה, וטענו לו ששם רמב"ן ניצח את הכמרים הדומיניקנים והפרנציסקנים ומי הוא סוחר פשוט שיכול להתווכח מול היהודים. על כך ענה להם אינגטו שאכן לא שמע ולא ראה את החיבור על הוויכוח וישמח לקרואו.

ממוזער|שמאל|האי מיורקה
לאורך הוויכוח מציג אינגטו את עצמו כסוחר ולא כאיש כמורה, בכך הוא מורה שאין צורך להיות כומר בשביל לנצח בוויכוח וכן מראה שאינו כמו הדומיניקנים אשר הטילו את חמתם על העולם.

אינגטו מציג גם דעות הנוגדות את רוח התקופה, וטוען, למשל, שהצלבים והנרות המשמשים בפולחן הנוצרי אינם אלא סמלים ולא חפצים בעלי קדושה כלשהי. הוא הצהיר שאין לו בעיה אף לשרוף סמלים מעין אלה. עם זאת, ייתכן שיש לפרש אמירות אלה כתכסיס לצורך הוויכוח בלבד.

## החיבור
הוויכוח נכתב באיטליה בז'נבה על ידי אלמוני ושרד בשבעה עשר כתבי יד ושתי מהדורות דפוס, בכתב יד מובא גם ויכוח שהתרחש בשנת 1779 בסאוטה. המחבר העתיק מוויכוח לוויכוח מה שמורה שהוויכוחים עובדו על ידו, הוויכוח נכתב והתפרסם בלטינית למעט כתב יד אחד באיטלקית.

## ראו גם
* הפולמוס היהודי-נוצרי
* ויכוח ברצלונה
* ויכוח טורטוסה

## לקריאה נוספת
* 
* .
* אורה לימור, **ויכוח מיורקה** מהדורה בקורתית ומבוא, שני חלקים, האוניברסיטה העברית הפקולטה למדעי הרוח, ירושלים התשמ"ה.
* אורה לימור, **בין יהודים לנוצרים: יהודים ונוצרים במערב אירופה עד ראשית העת החדשה**, תל אביב: האוניברסיטה הפתוחה, תשנ"ג–תשנ"ח, כרך ג, עמ' 147, 161.
* **העבר ומעבר לו: עיונים בהיסטוריה ובפילוסופיה: שי ל[[אלעזר וינריב]]**, רעננה, האוניברסיטה הפתוחה תשס"ו, עמ' 89–91.

## הערות שוליים

מיורקה
קטגוריה:מיורקה: יהודים בימי הביניים
קטגוריה:1286
הבחירות לנשיאות סוריה (2021)

**הבחירות ל[[נשיא סוריה|נשיאות סוריה]]** התקיימו ב-26 במאי 2021. בבחירות התמודד נשיא סוריה בשאר אל-אסד מול שני מועמדים אנונימיים, והמערב אינו מכיר בחוקייתם.

## רקע
הבחירות נתקיימו בשנה האחת עשרה למלחמת האזרחים בסוריה, וכתוצאה מכך המדינה עדיין נותרה חלוקה בין פלגים שונים. נכון לשנת 2021, סוריה נותרה מדינת הפליטים הגדולה ביותר עם 6.6 מיליון פליטים שנמלטו מהמדינה מראשית הסכסוך.

## המועמדים בבחירות
* בשאר אל-אסד – נשיא סוריה המכהן.
* מחמוד אחמד מארי  – ראש מפלגת האופוזיציה האיחוד הסוציאליסטי הערבי הדמוקרטי 
* עבדאללה סאלום עבדאללה  – סגן שר לשעבר ממפלגת SUP 

## תוצאות

## ההיערכות לבחירות
לקראת הבחירות הגישו עוד 50 אזרחי-סוריה, מלבד הנשיא המכהן בשאר אל-אסד, את מועמדותם בבחירות. אך, הצגת מועמדות דורשת 35 חתימות של חברי פרלמנט ולפיכך רק שני מועמדים מלבד הנשיא, אושרו להתמודד.
	
### משקיפים בינלאומיים
על פי סוכנות הידיעות הממלכתית, האספה העממית אישרה להזמין נציגי פרלמנטים של מדינות אלה לפקח על תהליך הבחירות: אלג'יריה, עומאן, מאוריטניה, רוסיה, איראן, ארמניה, סין, ונצואלה, קובה, בלארוס, דרום אפריקה, אקוודור, ניקרגואה ובוליביה.
## תגובות
### לפני הבחירות
#### האופוזיציה הסורית
* ארגון הקואליציה הלאומית הסורית של האופוזיציה והכוחות המהפכניים אמר כי הבחירות הן "בלתי חוקיות ופארסה". המועצה הלאומית של סוריה אמרה כי "בחירות לגיטימיות יהיו בסוריה רק כאשר פושע המלחמה בשאר אל-אסד לא ישתתף." ארגון הוועדה החוקתית הסורית  אמר, כי הבחירות הן בלתי חוקיות: "נכון לעכשיו אין סביבה בטוחה ונייטרלית, המאפשרת לכלל הסורים לממש את זכות הבחירה."
* האיחוד הסוציאליסטי הדמוקרטי הערבי  דחה את הלגיטימיות של הבחירות, ואף דחה קשר למועמד מחמוד אחמד מארי, ואמר כי מארי סולק מהמפלגה בשנת 2013.
* המועצה הדמוקרטית הסורית  השולטת בצפון מזרח סוריה, הצהירה כי "לא נהיה חלק מתהליך הבחירות לנשיאות לא נשתתף בהן."
#### תגובות בינלאומיות

### לאחר הבחירות

## קישורים חיצוניים

* 
*

סוריה
2021
2021
קטגוריה:2021 באסיה
אונגנייאו

**אונגנייאו** (בקוריאנית: **웅녀**; הנג'ה: **熊女**, פשוט כמשמעו: אשת-דוב) היה דוב שהפך לאישה על פי מיתוס בריאת העולם של האומה הקוריאנית.

## האגדה
על פי האגדה, נמר והדוב (אונגנייאו) גרו יחד במערה והתפללו לאל הוואנונג שיהפוך אותם לאנושיים. הוואונג שמע את תפילותיהם ונתן להם 20 שיני שום, צרור סחלבים והורה להם להישאר מחוץ לאור השמש ולאכול רק את האוכל הזה במשך 100 יום. בגלל הרעב, הנמר עזב את המערה לאחר כ-20 יום, אך הדוב נשאר בפנים. לאחר 21 יום הוא נהפך לאישה.

אונגנייאו הייתה אסירת תודה והקריבה מנחות להוואנונג. היעדר בעלה (הנמר) הביא אותה לדיכאון, והיא החלה להתפלל מתחת לעץ שדר קדוש (בקוריאנית: **신단수**; הנג'ה: 神 檀 樹) כדי להתברך בילד. הוואונג שמע את תפילותיה ונרגש עמוקות. הוא לקח את אונגנייאו לאשתו וזמן קצר לאחר מכן היא ילדה בן, דנגון, שימשיך וייסד את האומה הקוריאנית.

## פרשנות לסיפור
ישנם שני מאפיינים עיקריים של אונגנייאו. המיתוס המכונן של האומה הקדומה הקוריאנית בדרך כלל מגדיר את קו הדם האבהי של המייסד כצ'ונסין (בקוריאנית: **천신**; הנג'ה: 天神, אל השמים) ואת קו האם כג'יסין (בקוריאנית: **지신**; הנג'ה: 地 神, אלת הארץ). כתוצאה מכך, אונגנייאו נחשב לסוג של טוטם המזוהה כמתחיל שושלת האם של דנגון.

מצד שני, לדוב עצמו יש משמעות דתית. הדוב הוא אל הארץ ומסמל את ייצור מוצרים בתרבות החקלאית. לפיכך, דובים מתפרשים בעיקר כנקבה. אונגנייאו מתפרשת גם כן כסוג של אלה נקבתית או נשית.

קטגוריה:קוריאה
קטגוריה:סמלים לאומיים
קטגוריה:ספרות
עמיחי שוהם

**עמיחי שוהם** (31 בינואר 1922 – 25 במאי 2021) היה כדורגלן ישראלי, ששיחק בעמדת החלוץ. שוהם זוהה עם קבוצת הפועל פתח תקווה, והיה מהשחקנים המייסדים של הקבוצה הבוגרת, בה שיחק בשנים הראשונות להקמתה.

## קריירה
שוהם נולד וגדל בעין גנים, ושיחק בתחילת דרכו ככדורגלן בקבוצת הפועל פתח תקווה בשנים הראשונות להקמתה – החל משנת 1941. בשנים אלו שיחקה הקבוצה בליגה ב' (הליגה השנייה דאז), ושוהם לקח חלק במשחק העלייה לליגה הראשונה. בעונה זו הנהלת מכבי פתח תקווה לא רצתה שיריבתה העירונית תעלה, כיוון שלטענתם הייתה קבוצה טובה יותר והיא זו שצריכה לעלות - קבוצה מיפו בשם נשיונל קלוב ספורט. כדי להכריע בסוגיה נקבעו שני משחקים מכריעים נגדם לעלייה, והמשחק הראשון שנערך בפ"ת הסתיים בתיקו. לקראת משחק החוץ ביפו, הכינו המקומיים מסיבת ניצחון עוד לפני המשחק, אבל הפועל הצליחה להפתיע ולנצח, ניצחון אשר העלה אותה לליגת ארץ ישראל בכדורגל (הליגה הראשונה).

ב-7 בדצמבר 1944 כבש שוהם 7 שערים במשחק אחד נגד מכבי נתניה במסגרת מחוז צפון של הליגה החדשה לכדורגל, שיא שערים לשחקן יחיד במשחק ליגה אחד.

בשלב מסוים בקריירה נפצע שוהם ברגל ולא היה יכול לשחק או לעבוד במשך כשנה שלמה. בקבוצה רצו לשלם לו "דמי אבטלה" בתקופה זו (אף על פי שלא היה מקובל כך), אבל הוא לא הסכים מטעמי כבוד. בינתיים, אנשי צוות מהיריבה העירונית מכבי פתח תקווה הציעו לעזור לו להחלים בתמורה להצטרפותו, והרופא שלהם אכן סייע לו.
הוא שיחק חצי משחק במדי מכבי פתח תקווה מול מכבי תל אביב והבקיע שער, ולאחר מכן שיחק משחק נוסף נגד הפועל רחובות והבקיע גם בו, אולם אז החליט שמקומו בהפועל פתח תקווה, ומכיוון שלא חתם על חוזה רשמי חזר אליה.
באותה תקופה הוא עבד במקביל כמכונאי ב"מוסך גולדברג" בעיר, ומכיוון שהמנהל שם היה גם נשיא של אגודת ספורט מכבי ישראל הוא דרש ממנו לדבריו לחזור למכבי, או שהוא יפוטר. שוהם לא הסכים לעבור, והוא אכן פוטר ועבר לעבוד בחברת סולל בונה.

ב-1949 הוא נסע עם נבחרת ישראל למשחקי ראווה בטורקיה, ובמקביל הצטיין במדי הפועל כשכבש 11 שערים בעונה המסודרת הראשונה אחרי קום המדינה, 1949/1950. הוא כבש כמות דומה גם בשתי העונות שלאחר מכן, כשב-1951/1952 הוביל את טבלת הכובשים של הקבוצה וב-1953/1954 היה שני רק לנחום סטלמך, אחד מכוכבי הקבוצה לאורך ההיסטוריה. בעונות אלה נחשבה הפועל פתח תקווה כקבוצת צמרת, ודורגה במקומות 3–4. הוא סייע רבות לצעירים נחום סטלמך ובועז קופמן, שהתפתחו לשחקנים בולטים בתולדות הקבוצה תחת הדרכתו, ובסיום עונה זו החליט לפרוש ממשחק. סך הכל השתתף ב-66 משחקי ליגה בהם כבש 60 שערים (מתוך סך הכל 74 שערים במדי המועדון), והוא נמצא במקום השביעי בטבלת הכובשים בכל הזמנים של מועדון הפועל פתח תקווה.

## אחרי הפרישה
לאחר פרישה מכדורגל מקצועני חינך ואימן שוהם מספר שנים במחלקת הנוער של הפועל פתח תקווה. במקביל המשיך לעבוד בסולל בונה, ולקח קורסים מקצועיים כדוגמת חשמלאות, ניהול ועוד. התקדם בתפקידיו המקצועיים ואייש את תפקיד המנכ"ל בחברת "החופר (ישראל)", תפקיד בו החזיק עד שפרש לגמלאות.

עמיחי שוהם נפטר ב-25 במאי 2021, בגיל 99.

## קישורים חיצוניים
* פרופיל השחקן, באתר מוזיאון הפועל פתח תקווה

## הערות שוליים

קטגוריה:חלוצי כדורגל ישראלים
קטגוריה:כדורגלני הפועל פתח תקווה
קטגוריה:פתח תקווה: כדורגלנים
קטגוריה:עין גנים: אישים
קטגוריה:אנשי היישוב ילידי הארץ
קטגוריה:מנכ"לים ישראלים
קטגוריה:אישים הקבורים בבית הקברות סגולה
קטגוריה:ישראלים שנולדו ב-1922
קטגוריה:ישראלים שנפטרו ב-2021
עונת 1969/1970 בליגת העל ההולנדית

**עונת 1969/1970** הייתה העונה ה-14 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. GVAV וSV SVV ירדו לליגת המשנה.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו SV SVV והארלם שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות שסיימו במקומות 17 ו-18 ירדו לליגת המשנה.

### טבלת הליגה

## קישורים חיצוניים

קטגוריה:עונות בליגת העל ההולנדית
קטגוריה:תחרויות כדורגל ב-1970
קטגוריה:תחרויות כדורגל ב-1969
קטגוריה:1970 בהולנד
מור ארדיאי (פוליטיקאי)

**מור ארדיאי** (בהונגרית: **Erdélyi Mór**; פויאנה (מחוז הוניאד), 1 באוקטובר 1877 – בודפשט, 18 באפריל 1929) היה פוליטיקאי יהודי-הונגרי, ממייסדי התנועה הקואופרטיבית הסוציאל-דמוקרטית, עובד דפוס, חבר בממשלת הרפובליקה הסובייטית ההונגרית כקומיסר העם לאספקה.

## קורות חיים
מור ארדיאי נולד במשפחה יהודית בכפר קטן (כיום 89 תושבים) בטרנסילבניה שהיה חלק מממלכת הונגריה במסגרת האימפריה האוסטרו-הונגרית. הוא נדד בגרמניה ובדנמרק בתור מהגר עבודה. ארדיאי הצטרף לעבודת המפלגה הסוציאל-דמוקרטית ההונגרית (MSZDP) בסוף שנות ה-90 של המאה ה-19. מאוחר יותר הפך לאחד מיוזמי התנועה הקואופרטיבית של העובדים ההונגרים. משנת 1904 היה מנכ"ל קואופרטיב הצרכנים הכללי (ÁFOSZ), שהקים. בממשלת מיהאי קארואי הוא היה תחילה נציב ממשלתי למזון ואחר כך מזכיר מדיני (סגן שר). בתקופת הרפובליקה הסובייטית ההונגרית, מה-21 במרץ עד ה-24 ביוני, היה חבר במועצה הממשלתית המהפכנית כקומיסר העם (שר) לאספקה ציבורית. לאחר נפילת הרפובליקה ברח מהטרור הלבן לווינה, שם עבד בתנועה הקואופרטיבית הסוציאל-דמוקרטית. הוא חזר להונגריה בשנת 1928 והוביל שוב את התנועה השיתופית כמנכ"ל ÁFOSZ ושלוחותיה. הוא כתב כמה מאמרים בנושא כלכלה, שהתפרסמו בכתבי עת שונים. ארדיאי הובא למנוחת עולמים בבית הקברות היהודי ברחוב קוזמה בבודפשט.

## לקריאה נוספת
* לקסיקון ביוגרפי הונגרי. עורכת ראשית" אגנש קניירש. 1967
* פאל גויאש: חייהם ויצירותיהם של סופרים הונגרים - סדרה חדשה I - XIX. בודפשט: איגוד הספרנים והארכיונים ההונגרים. 1939–1944.1990–2002.
* יוז'ף פלטינוס: חטאי הבנייה החופשית: תנועת הבונים החופשיים ההונגרים ויחסי החוץ שלהם בין 1920 לבין 1937. בודפשט: 1938–1939.
* 

* יוזף בולוני: ממשלות הונגריה 1848–1975. בודפשט: 1978. 
* גויאש פאל: חייהם ויצירותיהם של סופרים הונגרים 1939–1944
* הלקסיקון ההונגרי הגדול. עורך ראשי. לאסלו אלסטש
* לקסיקון יהודי הונגרי. 1929. מור ארדיאי
* לקסיקון חדש של רוואי. עורך ראשי: אישטוואן קולגה טרשוי. סקסארד, 1996
* לקסיקון ביוגרפי הונגרי חדש. עורך ראשי. לאסלו מרקו. מועדון הספרים ההונגרי.

## קישורים חיצוניים

קטגוריה:פוליטיקאים יהודים הונגרים
קטגוריה:יהודים קומיסרי העם (הונגריה 1919)
קטגוריה:מהגרים מהונגריה לאוסטריה
קטגוריה:שרי ממשלת הונגריה
קטגוריה:חברי ועדת הניהול המרכזית (הונגריה)
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1877
קטגוריה:נפטרים ב-1929
מועין אלאעסם

**מועין אלאעסם** (בערבית: **معين الاعسم**; נולד ב-1991) הוא זמר בדואי-ישראלי, מכונה "מלך הדחייה".

## ביוגרפיה
אלאעסם גדל בתל שבע. כזמר הפך לפופולרי בקרב האוכלוסייה הבדואית והערבית בכלל בישראל וברשות הפלסטינית, כשהוא מתמחה בתחום הדאחיה, ז'אנר של שירה וריקוד בדואי מסורתי שראשיתו מטרם ימי האסלאם.

בנובמבר 2021 נעצר ונפתחה בעניינו חקירת מס בחשד להעלמת מס בשווי מיליוני ש"ח, וכן חקירה בחשד להתחזות כנכה מאז 2010, וכן בגין עבירות המעלות חשד לקבלת דבר במרמה בנסיבות מחמירות ותחבולה.

בשנת 2021 עוכב לתשאול על ידי השב"כ, לאחר שהביע בשירו תמיכה בחמאס במהלך מבצע שומר החומות. וגם תמך בהמהומות בישראל באותה תקופה וגם במהומות בנגב בינואר 2022.

בנובמבר 2025 שוב עלה לכותרות לאחר שהביע בשירו את רצונו "לחמש את עזה ואת הגדה המערבית" כפי שנחשף על ידי תנועת רגבים.

## קישורים חיצוניים

* 

## הערות שוליים

קטגוריה:בדואים ישראלים
קטגוריה:זמרים ערבים ישראלים
קטגוריה:תל שבע: אישים
קטגוריה:המהומות בישראל (2021): אישים
קטגוריה:ישראלים שנולדו ב-1991
נונאטאקי ג'ירלוף

**נונאטאקי ג'ירלוף** או **נונאטאקי גירלוף** (באנגלית: **Gierloff Nunataks**) הם קבוצה של נונטקים, בצידו הצפוני של רכס ויסקונסין – רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה.

הנונאטאקים ממוקמים 15 קילומטרים צפון־מערבית לשלוחת לנץ. 

## היסטוריה
### גילוי ומיפוי הנונאטאקים

רכס ויסקונסין (ובו גם הנונאטאקים) מופו על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.

### מקור השם

שמם של הנונאטאקים ניתן להם על ידי הוועדה המייעצת לשמות אנטארקטיים.

הנונאטאקים נקראים על שם ג'ורג' ב. ג'ירלוף (George B. Gierloff), שהיה בנאי בתחנת בירד בחורף האנטארקטי 1961.

## לקריאה נוספת

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA180&lpg=PA180&dq=%22Blackwall+Glacier%22&source=bl&ots=PEmilYyj1D&sig=CIxptqhTTGBQU2pvFUWJkYoxNT8&hl=en&sa=X&ved=0ahUKEwiw4uffytjZAhUnIsAKHURpAHsQ6AEIOTAE#v=onepage&q=%22Gierloff%20Nunataks%22&f=false The Transantarctic Mountains: Rocks, Ice, Meteorites and Water]**, P 203 - 204

## קישורים חיצוניים

* נונאטאקי ג'ירלוף באתר הסקר הגאולוגי של ארצות הברית
* נונאטאקי ג'ירלוף באתר הגאזט האנטארקטי של ממשלת אוסטרליה
* נונאטאקי ג'ירלוף באתר הגאזט האנטארקטי המשווה SCAR של ממשלת אוסטרליה
* תחזית מזג אוויר עדכנית ארוכת טווח עבור נונאטאקי ג'ירלוף

## הערות שוליים

ג'ירלוף
משה סבג

**משה סבג** (נולד ב-27 באפריל 1973) הוא כדורגלן עבר ישראלי, ששיחק בעמדת הבלם. את רוב הקריירה שלו, שיחק בעירוני ראשון לציון.

## קריירה
סבג, נולד במושב קלחים והתחיל לשחק כדורגל בקבוצת הנוער של הפועל מרחבים המקומית, ממנה עבר לזו של הפועל באר שבע. בגיל 17חזר סבג להפועל מרחבים, ושיחק במדיה 5 עונות.

בקיץ חתם סבג בעירוני ראשון לציון מהליגה הראשונה. פרט לתקופות השאלה להפועל באר שבע והפועל אשקלון, שיחק סבג בראשון לציון עד שנת .

בהמשך הקריירה שלו, הוא שיחק בצפרירים חולון, הפועל נחלת יהודה, מ.ס. שיכון המזרח ומכבי באר יעקב, עד שבקיץ  פרש מכדורגל.

## קישורים חיצוניים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני הפועל ראשון לציון
קטגוריה:כדורגלני הפועל באר שבע
קטגוריה:כדורגלני הפועל אשקלון
קטגוריה:כדורגלני צפרירים חולון
קטגוריה:ישראלים שנולדו ב-1973
יוני דויטש

**יהונתן דויטש** (נולד ב-5 ביולי 1987) הוא מוזיקאי, מלחין, בסיסט וזמר-יוצר ישראלי.

## ביוגרפיה
דויטש נולד בשנת 1987 לאברהם דויטש, עורך דין, ואורנה, פסיכותרפיסטית. הוא הקטן בין שלושה אחים. למד בתיכון כצנלסון בכפר סבא ושירת כמפקד צוות בתותחנים. בהמשך למד במכללת הד וסיים את בית הספר למוזיקה רימון במגמת ביצוע. דויטש גדל במשפחה דתית-לאומית וחזר בשאלה.

בתחילת דרכו ניגן דויטש עם רעות יהודאי, הראל מויאל, אביגייל רוז, עומר מושקוביץ והרכבים שונים. הוא ניגן במחזה שיקגו בכיכובה של רונה-לי שמעון שהוצג בתיאטרון יורם לוינשטיין.
בשנת 2015 הקים יחד עם דור הררי, עדן אטד, אריאל פדהצור, ויניב בין את הלהקה "Bones Garage". בשנת 2017 הופיעה הלהקה בפסטיבל גלסטונברי, בפסטיבל The Great Scape בברייטון ובפסטיבל אינדינגב. בשנת 2018 הופיעו בפסטיבל All Point East בפארק ויקטוריה בלונדון ובפסטיבל מטאור בלהבות הבשן. בשנת 2019 הופיעו בפסטיבל SXSW באוסטין, טקסס ובפסטיבל New Coloseus Festival בניו יורק. ב-2015 הוציאה הלהקה את אלבום הבכורה שלה, "Massacre/ Dance". ב-2019 יצא אלבומה השני, "Oi Ma Yesh", וב-2020 יצא האלבום השלישי, "Poland".

דויטש מנגן כבסיסט גם בלהקת "בוריטו" עם יעל קופלנד, סיון צוף-דהן ושחר לוי. בשנת 2021 הוציאה הלהקה את אלבום הבכורה שלה, "What We Have Now".

### האלבום "בלי תירוצים"
בשנת 2021 יצא אלבום הבכורה שלו "בלי תירוצים" באלבום עשרה שירים שאת כולם כתב והלחין. באלבום משתתפת בת זוגו לחיים עומר מושקוביץ. דויטש גם הפיק את האלבום ואחראי לעיבוד המוזיקלי. להפקת האלבום היו שותפים שחר לוי ועדן אטד, שגם ניגן בגיטרה. האלבום יצא תחת הלייבל של נענע דיסק. שירי האלבום הושמעו בתחנות הרדיו וזכו לביקורות מצוינות. הסינגל והקליפ הראשון מתוך האלבום, "סוני", יצא בחודש מאי 2021.

דויטש נשוי למוזיקאית עומר מושקוביץ והם מתגוררים בתל אביב.

## קישורים חיצוניים

## הערות שוליים

קטגוריה:בוגרי תיכון כצנלסון
קטגוריה:בוגרי רימון בית ספר למוסיקה
קטגוריה:זמרי רוק ישראלים
קטגוריה:בסיסטים ישראלים
קטגוריה:מוזיקאים ישראלים
קטגוריה:זמרים-יוצרים ישראלים
קטגוריה:פזמונאים ישראלים
קטגוריה:פזמונאים כותבי עברית
קטגוריה:מלחינים ישראלים
קטגוריה:תל אביב-יפו: אישים
קטגוריה:ישראלים שנולדו ב-1987
מילוטה

**מִילוֹטָה** (בהונגרית: **Milota**) הוא כפר במחוז סבולץ'-סטמאר-ברג שבצפון מזרח הונגריה.

הכפר ואזורו מיושבים לסירוגין כבר מזמן התיישבות המדיארים במרכז אירופה. והוא מפורסם בהונגריה בזכות מטעי האגוזים המשובחים שלו.

## יהודי מילוטה
יהודים חיו במילוטה בתקופות זמן שונות. משנת 1885 היו יהודי הכפר שייכים לקהילת פהרגיארמט. ליד אחד מבתי הכפר היה בית קברות יהודי, אשר כנראה איננו קיים עוד. בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
הבחירות לנשיאות סוריה (2014)

**הבחירות ל[[נשיא סוריה|נשיאות סוריה]]** נערכו ב-3 ביוני **[[2014]]**. הבחירות התקיימו על רקע מלחמת האזרחים בסוריה, שהחלה שלוש שנים לפני כן. כתוצאה מהמלחמה הייתה למדינה אוכלוסיית הפליטים הגדולה בעולם בזמן הבחירות, כאשר ההצבעה לפליטים במדינות זרות מסוימות החלה בשגרירויות סוריה מספר ימים לפני ההצבעה בסוריה. ארגוני האופוזיציה הסוריים החרימו את הבחירות וההצבעה לא התקיימה בחלקים גדולים של סוריה שהיו בשליטת המורדים. האזורים שבשליטת המיליציה הכורדית גם לא אפשרו הצבעה בגלל סירוב הממשלה להכיר בתביעתם לאוטונומיה אזורית, אם כי אנשים מסוימים נסעו לאזורים שבשליטת הממשלה להצביע.

## רקע
בשנת 2011, החלה מלחמת האזרחים בסוריה שסיווגה את האוכלוסייה במידה רבה, על רקע דתי, עדתי או אתני. המרכז הסורי לזכויות אדם בבריטניה קובע כי עד 2014 המלחמה גבתה למעלה מ-150,000 הרוגים. כ-7 מיליון שליש מאוכלוסיית המדינה (המונה כ-23 מיליון) נעקרו מבתיהם, מהם 2.5 מיליון שנמלטו במדינות זרות.

דובר מזכ"ל האו"ם באן קי-מון הזהיר כי על רקע מלחמת האזרחים הסורית והעקירה הגדולה של אזרחי סוריה, "בחירות כאלה אינן תואמות את המכתב והרוח של ועידת ז'נבה" והן "יפגעו בסיכויים של פתרון פוליטי עם האופוזיציה. בכל זאת נמשיך לחפש ולבנות על כל פתח לפתרון לטרגדיה בסוריה." המורדים הסוריים ומפלגות האופוזיציה סירבו להשתתף בשיחות השלום אלא אם אסד יודח מהשלטון ונאסר עליו כל תפקיד מנהיגי עתידי. שיחות השלום נכשלו לפני שהן התחילו משום שמה שנועד להיות משא ומתן הפך לאולטימטום בלבד. ההפסקה של שיחות השלום עמדו בניגוד מוחלט למטרות המוצהרות של האו"ם לפתרון הסכסוך.
### פליטים
2.5 מיליון הפליטים ויכולתם להצביע הביאו לכמה מחלוקות סביב הבחירות הללו. מאות אלפי פליטים שלא עזבו את סוריה באופן רשמי באמצעות מעברי-גבול הוצאו ממספר הבוחרים.

בביירות, לבנון, שארחה כ-1,100,000 פליטים סורים, הכבישים היו משותקים בגלל מספרם העצום של פליטים סורים וגולים סורים שכבר התגוררו בלבנון שרצו להצביע בשגרירות סוריה.

## מתמודדים
* הנשיא המכהן בשאר אל-אסד ממפלגת בעת'
* חסאן א-נורי ממפלגת ה-NIACS
* מאהר עבד אל-חאפיז חג'אר 

## קישורים חיצוניים

קטגוריה:2014 בפוליטיקה
2014
קטגוריה:2014 בסוריה
2014
מרכז רכטר

**מרכז רכטר** הוא המרכז המסחרי העירוני הראשון שהוקם באילת, בתכנונם של האדריכלים זאב רכטר, משה זרחי ויעקב רכטר.
## היסטוריה
לאחר מבצע קדש זכתה אילת לתנופה משמעותית שהגדילה את העיר ושכללה את רמת השירותים לתושבים ולתיירים. בתכנון המרכז האזרחי של העיר הוחל ב-1957 ובמסגרת זו נערכה תחרות תכנון פומבית שבעקבותיה תוכננה פריסת המבנים והכיכרות באזור. אחריה נערכה תוכנית מפורטת שאותה תכננו האדריכלים זאב רכטר, משה זרחי ויעקב רכטר. האדריכל זאב רכטר שהוביל את התכנית, נפטר זמן קצר לאחר השלמת שלב הבנייה הראשון והמרכז נקרא על שמו "מרכז רכטר". אגפו הראשון של המרכז נחנך בתחילת שנת 1960 ובמהלך העשור הושלמו אגפיו האחרים.

המרכז כולל סדרה של מבני חצר שמשמשים למסחר ובחלק מהם גם למלונאות. העסק הראשון שנפתח במרכז היה "בית מרקחת מיכלין" הפועל ברציפות באותה החנות מאז 1959 ונחשב לוותיק העסקים באילת. לבד ממנו פעל במרכז גם מסוף הנוסעים של נמל התעופה אילת, שאותו הפעילה חברת התעופה ארקיע, קודם להקמת מסוף הנוסעים בנמל עצמו. כיכר אזרחית להתכנסויות נקבעה בצפון המרכז המסחרי, ובצמוד לה הוקמו כחלק מהמרכז בניין עיריית אילת, קולנוע "אילת" ו"בית סולל בונה" שבלט בנוף הודות לגובהו שהתנשא לשבע קומות והיה הבניין הגבוה באילת במשך שנים רבות. לצד המרכז הוקמו מוקדים נוספים כמו תחנה מרכזית אילת, אולם ספורט ובית התרבות "בית פיליפ מוריי".

לאורך השנים נערכו במרכז ובסביבתו שינויים ותוספות שפגעו בחזותו. הקולנוע נסגר והוסב לחנות בגדים והכיכר האזרחית נהרסה והוסבה לחניון ציבורי. עם פתיחת קניון מול הים ב-1997 איבד "מרכז רכטר" את מעמדו, אך הוא נותר כמוקד מסחרי מרכזי בעיר. המרכז נכלל ברשימה המופיעה בהוראות תוכנית המתאר לאילת כמומלץ להיכלל ברשימת השימור העירונית.

## לקריאה נוספת
*מיכאל יעקובסון: סיבוב במרכז רכטר באילת, באתר 'חלון אחורי', 26 במאי 2021

קטגוריה:אילת: מרכזי קניות
קטגוריה:מבנים ואתרים שתכנן זאב רכטר
קטגוריה:אילת: כלכלה
סם ג'ונסטון

**סם ג'ונסטון** (באנגלית: **Sam Johnstone**; נולד ב-25 במרץ 1993) הוא כדורגלן אנגלי המשחק בעמדת השוער בוולבס.

## קריירת מועדונים
ג'ונסטון, התחיל את הקריירה שלו במחלקת הנוער של מנצ'סטר יונייטד. ב-26 ביולי 2011, ג'ונסטון הושאל לאולדהאם אתלטיק מהפוטבול ליג הראשונה, לתקופה של כחודש. ב-9 בספטמבר, הושאל לסקאנת'ורפ יונייטד לחודש. כעבור יממה, הוא ערך את הופעת הבכורה שלו בקבוצה בתיקו 1-1 נגד שפילד יונייטד.

ב-20 במרץ 2013, ג'ונסטון הושאל לוולסול. ב-17 באוגוסט 2013, הושאל ליאוביל טאון לתקופה של שלושה חודשים, אך סבל מפציעה ושוחרר מהמועדון.

ב-31 בינואר 2014, ג'ונסטון הושאל לדונקסטר רוברס לחודש, אך בסופו של דבר נשאר בקבוצה שנה. ב-12 בינואר 2015, ג'ונסטון הושאל לפרסטון נורת' אנד. בסיום העונה, חזר ליונייטד בה שימש כשוער שלישי. ב-31 בדצמבר 2015, הושאל שוב לפרסטון.

ב-5 בינואר 2017, הושאל ג'ונסטון לאסטון וילה עד לסיום העונה. 3 ימים לאחר מכן, ערך את הופעת הבכורה שלו בקבוצה, במשחק גביע ה-FA נגד טוטנהאם הוטספר.

ב-3 ביולי 2018, ג'ונסטון חתם לארבע שנים בווסט ברומיץ' אלביון תמורת 6.5 מיליון פאונד. ג'ונסטון, עלה עם הקבוצה לפרמייר ליג תום עונת . בסיום עונתו הראשונה בפרמייר ליג כשוער ראשון, ג'ונסטון נבחר לכדורגלן העונה של המועדון.

ב-1 ביולי 2022 חתם בקריסטל פאלאס.

ב-30 באוגוסט 2024 נמכר אל וולבס.

## קריירה בינלאומית
בצעירותו, ג'ונסטון שיחק בנבחרות הצעירות של אנגליה.

ב-18 במרץ 2021, ג'ונסטון זומן לראשונה לסגל הנבחרת הבוגרת. בהמשך, נכלל בסגל הנבחרת לקראת יורו 2020 וערך הופעת בכורה ב-6 ביוני אותה השנה נגד נבחרת רומניה.

## תארים
; פרסטון נורת' אנד
*פלייאוף הפוטבול ליג הראשונה: 

; נבחרת אנגליה
*אליפות אירופה בכדורגל עד גיל 17: 

## קישורים חיצוניים

קטגוריה:כדורגלנים אנגלים
קטגוריה:שוערי כדורגל אנגלים
קטגוריה:כדורגלני מנצ'סטר יונייטד
קטגוריה:כדורגלני אולדהאם אתלטיק
קטגוריה:כדורגלני סקאנת'ורפ יונייטד
קטגוריה:כדורגלני וולסול
קטגוריה:כדורגלני יאוביל טאון
קטגוריה:כדורגלני דונקסטר רוברס
קטגוריה:כדורגלני פרסטון נורת' אנד
קטגוריה:כדורגלני אסטון וילה
קטגוריה:כדורגלני וסט ברומיץ' אלביון
קטגוריה:כדורגלני וולברהמפטון וונדררס
קטגוריה:כדורגלני יורו 2020
קטגוריה:כדורגלני נבחרת אנגליה
קטגוריה:כדורגלני קריסטל פאלאס
קטגוריה:אנגלים שנולדו ב-1993
ג'יימס ברוס, רוזן אלגין השמיני

**ג'יימס ברוס, רוזן אלגין השמיני ורוזן קינכרדין השנים עשר** (באנגלית: **James Bruce, 8th Earl of Elgin and 12th Earl of Kincardine**; 20 ביולי 1811 – 20 בנובמבר 1863) היה איש צבא, מדינאי ודיפלומט בריטי. אלגין מונה בשנות החמישים של המאה ה-19 לנציב העליון מטעם בריטניה במזרח הרחוק ובמסגרת התפקיד היה עליו לפתח את הקשרים הכלכליים של בריטניה עם הקיסרות הסינית ושוגונות טוקוגאווה (יפן). אלגין פיקד על הכוחות הבריטיים שתקפו את בייג'ינג והעלו באש את ארמון הקיץ הקיסרי במהלך מלחמת האופיום השנייה. בהמשך כיהן במספר תפקידים מנהליים כגון מושל ג'מייקה, מושל מחוז קנדה הבריטית והמושל הכללי של הודו (הראג' הבריטי).

## ביוגרפיה
ג'יימס ברוס אלגין נולד בלונדון ב-20 ביולי 1811, בנו הצעיר של תומאס, הרוזן השביעי מאלגין ואשתו השנייה אליזבת, בתו של ג. ט. אוסוולד. הוא סיים את לימודיו באיטון ובכרייסט צ'רץ' באוניברסיטת אוקספורד. בשנת 1840, לאחר מות אחיו הבכור, הוא הפך לבן המבוגר ביותר של הוריו ובכך היה ליורש הרוזנות. בשנת 1841, עם מות אביו, ירש את תואר האצולה השושלתי, והיה לרוזן אלגין השמיני. באותה שנה הוא נבחר לנציג מחוז סאות'המפטון בבית הנבחרים הבריטי, אך מינויים חדשים הובילו לסיום הקריירה הפרלמנטרית שלו. בשנת 1842 נבחר במסגרת המועמדות למושלות ג'מייקה.

הוא נשאר בתפקיד מושל ג'מייקה עד 1847. ממשלו המוצלח בג'מייקה הוביל לכך שלאחר סיום התפקיד הוצע לו מינוי למושל הכללי של אמריקה הצפונית הבריטית (מושבת קנדה), אותו מילא בין השנים 1847–1854. בתקופתו שם, אלגין נקט בצעדים הראשונים להקמת "ממשלה אחראית" בקנדה. בשנת 1848 הצליחו המפלגות הרפורמיסטיות המתונות מקנדה המזרחית וקנדה המערבית, בראשות לואי-היפולטה לפונטיין ורוברט בולדווין, להשיג רוב על השמרנים. לורד אלגין ביקש ששתי המפלגות הללו יקימו ממשלה קואליציונית. לאחר הקמתה של ממשלה חדשה זו, לורד אלגין הפך למושל הראשון שהרחיק את עצמו מעיסוקי החקיקה, והשאיר את כוחה האמיתי של השלטון לנבחרי העם וסלל את הדרך לתפקיד הסמלי של המושל הכללי של קנדה שקיים היום. הוא חתם על מספר חקיקות שהוצעו על ידי לפונטיין ועברו הצבעות בפרלמנט שהעניקו חנינה לגולים פוליטיים רפובליקנים שהוגלו לארץ רופרט על כך שניסו להביא למהפכה רפובליקנית בקנדה.
ימין|ממוזער|הרוזן אלגין השמיני.
נאמנים למלוכה נרתעו מחנינת הגולים, הפגינו במונטריאול והבעירו את בניין הפרלמנט בעיר. בשנת 1854 ניהל לורד אלגין משא ומתן על חוזה ההדדיות עם ארצות הברית בניסיון לעורר מחדש את הכלכלה הקנדית. בשנת 1857 הוא הפך לנציב העליון מטעם האימפריה הבריטית בקיסרות הסינית. בביקורו בסין וביפן (שוגונות טוקוגאווה) ב-1858 וב-1859, הוא פיקד על הכיבוש הבריטי של העיר האסורה בבייג'ינג במהלך מלחמת האופיום השנייה. תחילה היה אלגין סימפתי כלפי הסיניים והתנגד למלחמה אך לאחר ההתנקשות בשליחים הבריטיים הורה על פעולת תגמול שהייתה לשריפת ארמון הקיץ הקיסרי, מקום מושבו של שיאן-פנג, קיסר סין. לאחר מכן הוא מונה למנהל הדואר הכללי בממשל הנרי טמפל, הוויקונט השלישי מפלמרסטון. בשנת 1862 הוסב לתפקיד המושל הכללי של הודו (הראג' הבריטי). הוא נפטר בדורמסלה, הודו הבריטית, ב-20 בנובמבר 1863, בעודו מכהן בתפקיד, עקב התקף לב.

## קישורים חיצוניים

* 
* 
* ג'יימס ברוס, רוזן אלגין השמיני, באתר אנציקלופדיה קנדה 
* 

קטגוריה:בריטים במאה ה-19
קטגוריה:פוליטיקאים בריטים
קטגוריה:מלחמת האופיום השנייה
קטגוריה:הודו הבריטית: אישים
קטגוריה:בריטים שנולדו ב-1811
קטגוריה:בריטים שנפטרו ב-1863
אלדאר סקיי

**אַלַדַאר סֵקֵיי**, (בשם לידה: **אהרון בלייר**, בהונגרית: **Székely Aladár**; דיולה, 5 במרץ 1870 – בודפשט, 27. ספטמבר 1940) היה צלם יהודי-הונגרי. סקיי היה בן דודו של הווטרינר מיהאי רונאי והצלם דנש רונאי.

## ביוגרפיה
אלדאר סקיי נולד במשפחה יהודית כבנם של אדולף בלייר ושל מגדולנה רוזנברג. את המקצוע הצילום הוא למד אצל צלמים מקצועיים, תחילה אצל האחים דונקי בקלוז' (קולוז'וואר) ואחר כך בבודפשט. בשנות ה-90 של המאה ה-19 הוא היה חניך אצל אדן מרטנס עם דינש רונאי (מקודם: רוזנברג) אחיינו. הוא עבד בגיולה ובאורושהזה בשנות ה-90 של המאה ה-19, ואחר כך בתחילת המאה ה-20 העביר את הסטודיו שלו לכיכר מריה תרזיה 1 (היום כיכר מיהאי הורבאט) בבודפשט. בשנת 1908 הו היה הראשון שפתח חלון ראווה לרחוב, בבולוואר יוז'ף 62. בשנת 1910 היה בבעלותו שדרת אנדראשי 29, ובמקביל הפעיל שני אולפנים נוספים. מתחילת שנות ה-20 של המאה ה-20 עבד גם ברחוב ואצי. הוא צילם תמונות למונוגרפיה של יאנוש קראצ'וני על ההיסטוריה של מחוז בקש (גיולה, 1896). סקיי היה הנציג המשמעותי הראשון של ריאליזם אמנותי בצילום בהונגריה. בולטים דיוקנאותיו שנעשו בתחילת המאה ה-20, המתארים את הדמויות המצטיינות של חיי האמנות ההונגרית. תמונות אלה הופיעו באלבומו "סופרים ואמנים" (1914). הוא צילם גם את אנשי הצוות של כתב העת הספרותי ניוגט, כולל יוז'ף ריפל-רונאי, בלה ברטוק, לוראנד אטווש. אנדרה אדי והוגו איגנוטוש כתבו הקדמה לאלבום שלו. אדי העריך במיוחד את האמנות שלו, סקיי מילם תמונות רבות שלו. לאחר מותו של אדי סקיי הוציא אלבום עם שבעה דיוקנאות מקוריים של אדי, שהסופר זיגמונד מוריץ כתב להם הקדמה. העיר גיולה ייסדה את פרס אלדאר סקיי לזכרו בשנת 1966.

אשתו הייתה אירן שפילר, בתם של אדולף שפילר ושל חנה וייס, איתה התחתן ב-27 במאי 1904 בבודפשט.

## כרכים
* תצלומים של אלדאר סקיי. סופרים ואמנים (עם הקדמה מאת אנדרה אדי והוגו איגנוטוש), בודפשט, (1914)
* אדי (תצלומים מקוריים של אלדאר סקיי עם הקדמה מאת ז'יגמונד מוריץ), בודפשט, פרסום סטודיו לצילום של אלדאר סקיי(1926).

## ראו גם
* Gyula Gisser : Masters of Hungarian Photography (1965).
* אגנש ז'וז'נה בריני : בודפשט ובנייה חופשית. 2005.
* קארוי קינצ'ש : צלמים - תוצרת הונגריה. קצ'קמט-מילנו, המוזיאון ההונגרי לצילום-פדריקו מוטה, 1998.
## קישורים חיצוניים

* 

## הערות שוליים

קטגוריה:יהודים הונגרים
קטגוריה:צלמים יהודים הונגרים
קטגוריה:משפחת רונאי
קטגוריה:גיולה (עיר): אישים
קטגוריה:הונגרים שנולדו ב-1870
קטגוריה:הונגרים שנפטרו ב-1940
Marry Me (שיר של קריסטה סיגפרידס)

**Marry Me** (בתרגום חופשי לעברית: **תתחתן/י איתי**) הוא שיר שהוקלט על ידי הזמרת הפינית קריסטה זיגפרידס שייצג את פינלנד באירוויזיון 2013. השיר יצא ב-1 בינואר 2013 כסינגל הראשי מאלבום האולפן הראשון שלה Ding Dong! (2013).

## וידאו קליפ
הוידאו קליפ התפרסם ב-13 בפברואר 2013 ב-Vevo של זיגפרידס. זה היה הסרטון הראשון בערוץ זה.

## באירוויזיון
ממוזער|הנשיקה השנויה במחלוקת של סיגפרידס באירוויזיון 2013.
במהלך הופעתה, היא חלקה נשיקה עם אחת הרקדניות שעל הבמה. לדברי זיגפרידס, המעשה היה חלק מהמופע וקרא לפינלנד להכיר בנישואים חד-מיניים. ב-16 במאי זיגפרידס עלתה לגמר האירוויזיון שהתרחש ב-18 במאי. עם זאת, בגמר היא סיימה במקום ה-24 מתוך 26 המדינות, עם סך של 13 נקודות.

### הצנזורה במדינות שונות
על פי המפקח בפועל של האירוויזיון, יון אולה סאנד, טורקיה הודיעה בנובמבר שהיא לא תשתתף באירוויזיון. אף על פי שהרשות הבטיחה להציג את התחרות, הרשות לרדיו ולטלוויזיה בטורקיה ביטלה את הצגת חצי הגמר ואת הגמר בגלל החשש מהנשיקה הלסבית המובטחת של זיגפרידס, לטענת פעילי להט"ב שונים. כאשר סין שידרה את האירוויזיון באוקטובר 2013, גורמים רשמיים שידרו את הופעתה של זיגפריד אך הסירו את הנשיקה כתוצאה מצנזורת הטלוויזיה בסין והפרת האתיקה הסינית, ועוררו זעם בקרב אוהדי האירוויזיון במדינה.

## רשימת רצועות

## צוות הפקה
* זמרת ראשית - קריסטה זיגפרידס
* מילים - קריסטה זיגפרידס, אריק ניהולם, קריסטופר קרלסון, ג'סיקה לונדסטרום
* חברת תקליטים: יוניברסל מיוזיק גרופ

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2012
קטגוריה:סינגלי בכורה מ-2013
קטגוריה:שירי אירוויזיון 2013
קטגוריה:שירי פינלנד באירוויזיון
קטגוריה:שירים על נישואים
קטגוריה:סינגלים בהוצאת יוניברסל מיוזיק גרופ
קטגוריה:סינגלים בהוצאת EMI רקורדס
סמואל חגאי

**סמואל (שמואל חג'ג') חגאי** (נולד ב־23 בספטמבר 1982) הוא אמן גרפיטי וצייר היפר ריאליזם וסוריאליזם, שעובד ומציג בניו יורק, לוס אנג'לס ובישראל והשתתף תוכנית הריאליטי "האח הגדול" (עונה 9).

## ביוגרפיה
חגאי נולד בשנת 1982, בכפר יונה. הוא גדל והתחנך בנתניה וכבר בגיל צעיר החל להתעניין בציור, תוך שהוא מלמד עצמו לצייר בצבעי שמן על בד. בשנת 2015, נסע לבקר את אחותו שהתגוררה אז בניו יורק והחליט להשתקע שם.

באותה שנה, גמלה בליבו ההחלטה להפוך את תחביב הציור למקצוע ובשנת 2019, עבר להתגורר בלוס אנג'לס ומאז הוא מחלק את זמנו בין ישראל לארצות הברית.

הפריצה הגדולה של חגאי לתודעה, הגיעה בשנת 2017 אז הוזמן על ידי רשת הכולבו האמריקאית "מייסיס" (Macy's), לבצע עבודת קיר לתקופת הקריסמס – ציוריו התנוססו בחנות הכולבו לתקופה של חודשיים ומיליוני אנשים מרחבי ארצות הברית ומהעולם צפו והתרשמו מעבודתו.

ממוזער|
בשנת 2017, צייר 4 ציורי קיר בבסיס חיל האוויר האמריקאי שבניו ג'רזי ובשנת 2017, הקים תערוכת עצמאית בווסט וילג' שבניו יורק.

עבודותיו מוצגות במרחב הציבורי (בין היתר ברחובות מנהטן שבניו יורק, ברחובות לוס אנג'לס ובישראל), בגלריות, בתערוכות ומוזיאונים, בבסיסים צבאיים, במשרדי חברות, במוסדות להשכלה גבוהה בישראל ובארצות הברית ובין היתר: ציור קיר (700 מ"ר) במרינה הרצליה, ב-"Campus for Jewish Life for art fitness", ב-" ZK gallery san Francisco", ב-" Oshman organization family Jcc palo alto" ועוד.

בשנת 2014, נבחר להציג את עבודותיו באמצעות art people gallery בשיתוף "SNAC EXPO". בשנת 2015 ו-2018, נערכה תערוכת יחיד שלו בבסקואלה ארט ובגלריית בידרמן, שם בחרו להשאיר את ציוריו. באותה השנה, לקח חגאי חלק בתערוכה קבוצתית ב"מרכז סוזן דלל" ובחודש מרץ הוצעו ציוריו במכירה פומבית.

בשנת 2017, הופץ סרט דוקו על הקשיים אותם חווה בדרך להצלחה.

חגאי משמש כמורה ומארח סדנאות ציור בסמינר הקיבוצים.

ב-2018 השתתף כדייר בתוכנית המציאות "האח הגדול עונה 9" ברשת 13.

## יצירותיו
חגאי, מצייר על קירות ועל בד בצבעי שמן בסגנון היפר ריאליזם וסוריאליזם. בציוריו יורד חגאי לפרטים קטנים וניתן להבחין במוטיבים חוזרים, כדוגמת טבע, נופים מזוויות שונות ודמויות חיות ונושמות אשר מדמות תחושות פנימיות – ביישנות, פחד, הסתרה והתבוננות פנימית. בכל ציוריו ניתן לזהות עומק פנימי (מתמקד בשאלה כיצד רואים אותו וכיצד הוא נראה באמת), שינויים פנימיים והתקלפויות. עוד מאפיין את ציוריו השילוב של צבעוניות וצבעי שחור לבן.

## קישורים חיצוניים

* 

* עמוד אמן, umurals
* סמואל חגאי, TMI מעריב
* לרוב אנו משתפים אתכם בתמונות יפות של שקיעות. הפעם הלכנו על ציור, אבל קשה להבדיל! צייר: חגאי סמואל, ידיעות אחרונות - פרופיל פייסבוק

## הערות שוליים

2021 05
קטגוריה:אמני גרפיטי ישראלים
קטגוריה:ציירים ישראלים
קטגוריה:מתחרי האח הגדול (ישראל)
קטגוריה:מורים בישראל
קטגוריה:ישראלים שנולדו ב-1982
צ'רמיק

**צ'רמיק** (בטורקית: **Çermik**; בכורדית: **Çêrmûg**/**چێرمووگ** - **צ'רמוג**; במקור מארמנית: **Ջերմուկ**; בפי היהודים: **ג'רמוק**) היא עיירה בכורדיסטן הטורקית והיחידה המערבית ביותר בנפת דיארבקיר במחוז דרום-מזרח אנטוליה שבדרום-מזרח טורקיה. לפי אומדן רשמי משנת 2023 אוכלוסיית העיירה מנתה 49,900 בני אדם. בעבר התקיימה בצ'רמיק קהילה יהודית.

בתקופה הביזנטית נקרא המקום **אברנה** (Aberna). השם הנוכחי מגיע מהשפה הארמנית, ומשמעותו "מעיין חם", על שם מעיינות המרפא התרמו-מינרלים המפורסמים שבה, שמימיהם מכילים מינרלים שונים כמו נתרן כלורי, סידן גופרתי ופלואוריד, ומיוחסות להם תכונות רפואיות רבות.

צ'רמיק שוכנת סמוך לערוצו של נחל סינק, מיובליו של נהר פרת. סמוך לעיר ישנו גשר מתקופת השושלת הארטוקידית ב, הידוע כ"גשר הבורמן" או "גשר צ'רמיק" .

## יהודים
קהילת יהודי צ'רמיק, כיתר הקהילות באזור, היא עתיקת יומין. בשנת 1416 נבנה בצ'רמיק בית כנסת מעוטר באבלק בסגנון ממלוכי. מעל פתח בית הכנסת כתובת עברית:

המילים המוגשות (על ידי נקודה מעל האות, כמקובל בכתיבה הספרדית) שוות בגימטריה 178 (קע"ז), ומרמזות על שנת הקמתו ה'קע"ז (1416).

בתקופת השלטון העות'מאני, היה האזור משויך לאיילט של העיר חלב, ולכן ליהודי האזור היו קשרים עם יהודי חלב וישנן השפעות של יהודי חלב על האזור. רוב היהודים עסקו במסחר, בעיקר של בדים, ובמלאכות כפיים, בעיקר בנייה ומסגרות.

בשנת 1848 ביקר במקום בנימין השני, אשר מצא במקום כמאה משפחות יהודיות עניות שסבלו מכנופיות שודדים. הכורדים המקומיים רדפו את היהודים, ובשנת 1873 סגרו את בית הכנסת בעיירה, והיהודים פנו לחברת כל ישראל חברים בבגדאד לעזרה.

בשנת 1880 נוסע שהגיע לצ'רמיק מצא בה כשלוש מאות משפחות יהודיות שמצבן הכלכלי היה שפיר.
### עלייה לארץ ישראל
[ממוזער|220px|שמאל|בית הכנסת "ויאמר אברהם לעדת הג'רמוקלים", שכונת [זיכרון אחים רחוב בצלאל, ירושלים]]
עליית יהודים מדרום מזרח אנטוליה, ובכלל זה מצ'רמיק, החלה בשלהי המאה ה-19, בעקבות הטבח הראשון שביצעו הטורקים בארמנים. בארץ, נחשבו ה"ג'רמוקלים" לעיתים כחלק מעדת האורפלים, יוצאי אורפה הסמוכה לצ'רמיק. ב-1926 מנתה העדה ה"ג'רמוקלית" בירושלים 220 נפש. בשנות השלושים של המאה ה-20 עלו לארץ ישראל כחמש מאות יהודים מצ'רמיק, והתיישבו בעיקר בשכונות הכורדים בנחלאות (סביבות שכונת נחלת אחים) בירושלים, שם ייסדו בשנת 1932 בית כנסת ברחוב בצלאל, ותלמוד תורה. ב-1938 מנתה העדה הג'רמוקלית בירושלים 389 נפש. בשנת 1950 נשארו בצ'רמיק 20 משפחות יהודיות, וכולן עלו לישראל זמן קצר לאחר מכן.

כיום לא נותרו בצ'רמיק יהודים, ומצבו של בית הכנסת העתיק, שמשמש כמחסן, מוזנח מאד, והוא נמצא בסכנת קריסה, אף על פי שהוא הוגדר על ידי הרשויות כ"נכס תרבות". סמרה גוזל, חברת פרלמנט מטעם מפלגת העמים הדמוקרטית האפוזיציונרית הגישה בשנת 2021 שאילתא לשר התיירות הטורקי, מהמט ארסוי  בעניין הזנחת הטיפול בבית הכנסת.
בית כנסת נוסף שפעל בצ'רמיק נהרס

## לקריאה נוספת
* אברהם בן-יעקב, **קהילות יהודי כורדיסתאן**, 1961, עמ' 133.
* מרדכי יונה, **אנציקלופדיה של יהודי כורתדיסתאן**, ה'תשס"ג חלק א' עמ' 104.

## קישורים חיצוניים

*קהילות קטנות בתוך עדות המזרח: מזרח טורקיה, אתר Histerio.
## הערות שוליים

קטגוריה:כורדיסטן הטורקית
קטגוריה:קהילות יהודיות בטורקיה
קטגוריה:יהדות כורדיסטן
קטגוריה:טורקיה: ערים
דוי-טאן, קיסר וייטנאם

**דְּוּי-טָאן** (בוייטנאמית: **Duy Tân**, משמעות מילולית: "הִתחַדְשׁוּת"; 19 בספטמבר 1900 – 26 בדצמבר 1945) בשמו הפרטי **נֵגוֹייְן פּוֹק וִין סָאן** (**Nguyễn Phúc Vĩnh San**), היה קיסר וייטנאם האחד עשר משושלת נֵגוֹייְן אשר משל בין השנים 1907 – 1916 תחת חסות האימפריה הקולוניאלית הצרפתית. במהלך מלחמת העולם הראשונה הנהיג קנוניה כושלת נגד צרפת בשביל להשיג את עצמאות וייטנאם. בתגובה הרשויות הצרפתיות הדיחו את דְּוּי-טָאן ושלחו אותו לגלות. בעוד עמד לשוב מהגלות באפריקה המשוונית הצרפתית לווייטנאם בשנת 1945, נהרג דְּוּי-טָאן בהתרסקות מטוס.

## ביוגרפיה
נֵגוֹייְן פּוֹק וִין סָאן היה בנו של הקיסר תָ'אַנְג תָּאִי, שהודח על ידי רשויות הודו-סין הצרפתית בשנת 1906, בהיות בנו בן שש, עקב קנוניה נגד הממשל הצרפתי. ב-5 בספטמבר 1907 הוכתר וִין סָאן לקיסר דְּוּי-טָאן בידי רשויות השלטון הצרפתיות אשר הניחו כי ישמש בראש ממשלת בובות מנוטרלת עקב גילו הצעיר. שמו הקיסרי "דְּוּי-טָאן", שפירושו "הִתחַדְשׁוּת", נרשם בכתב סיני בדומה ל"רפורמציה", אשר תאם לשמה של "אגודת הרפורמציה", ארגון לאומני וייטנאמי אנטי-צרפתי שהוקם באזור אותה התקופה.

דְּוּי-טָאן אהד את התוכניות של מנהיגי תנועת השחרור הווייטנאמים, שהיו זקוקים לסמל ולתמיכה של בני המלוכה כדי לזכות בתמיכה העממית. הוא שיתף פעולה עם תוכניות המורדים להקים מרידות עממיות במחוזות תואה ת'יאן, קוואנג נאם וקוואנג נגאי במרכז וייטנאם בשנת 1916. עם זאת, פרטי העלילה הודלפו לצרפתים. המרידות לא צלחו, ודְּוּי-טָאן נתפס כשניסה להימלט מהעיר האסורה הקיסרית בבירה הואה אל ההרים; ב-13 במאי 1916, הודח על ידי הצרפתים והוגלה לאי ראוניון, מול חופי מדגסקר, באוקיינוס ההודי. בנו של הקיסר לשעבר דּוֹנְג קָ'אן, הנסיך קַאי-דִּין, הוכתר בידי הצרפתים לקיסר החדש.

במהלך מלחמת העולם השנייה שירת דְּוּי-טָאן בחזית המערבית עם צבא צרפת החופשית כמייג'ור וִין סָאן. הוא היה בין חסידיו הראשונים של המנהיג הצרפתי שארל דה גול שהיווה אלטרנטיבה למשטר פטן בצרפת של וישי. בסופה של המלחמה החלה מלחמת וייטנאם הראשונה (מלחמת הודו-סין הראשונה) במבצע מאסטרדום ודְּוּי-טָאן נקרא לשוב מגלותו באפריקה לפוליטיקה הווייטנאמית ולהחליף אל בָּאוּ-דַּאִי, קיסר וייטנאם. הוא נהרג בהתרסקות מטוס ונקבר באזור הרפובליקה המרכז-אפריקאית (אפריקה המשוונית הצרפתית). במהלך שנות השמונים הועברו עצמותיו חזרה לווייטנאם שם נקברו בשנית בקבורה ממלכתית שהתקיימה בחסות הממשלה.

## קישורים חיצוניים

* דְּוּי-טָאן, קיסר וייטנאם, באתר Find a Grave
* 

קטגוריה:וייטנאמים
קטגוריה:פוליטיקאים וייטנאמים
קטגוריה:קיסרים
קטגוריה:מלחמת הודו-סין הראשונה
קטגוריה:אנשי צבא צרפתים במלחמת העולם השנייה
קטגוריה:מעוטרי מדליית הרזיסטנס
קטגוריה:ילידי 1900
קטגוריה:נפטרים ב-1945
קאי-דין, קיסר וייטנאם

**קַאי-דִּין** (בוייטנאמית: **Khải Định**, משמעות מילולית: "הצהרת המעלות"; 8 באוקטובר 1885 – 6 בנובמבר 1925) בשמו הפרטי **נֵגוֹייְן פּוֹק בְּיוּ דָּאוּ** (**Nguyễn Phúc Bửu Đảo**), היה קיסר וייטנאם השנים עשר משושלת נֵגוֹייְן אשר משל בין השנים 1916 – 1925. קַאי-דִּין נחשב כאחד מהקיסרים הווייטנאמים הנאמנים ביותר לרשויות השלטון הקולוניאליות הצרפתיות בתקופת הודו-סין הצרפתית. הוא היה הקיסר הווייטנאמי האחרון שמשל עד מותו. יורשו, בָּאוּ-דַּאִי, היה הקיסר האחרון של וייטנאם.

## ביוגרפיה
קַאי-דִּין היה בנו הבכור של הקיסר דּוֹנְג קָ'אן. לאחר כהונתם של הקיסרים תָ'אַנְג-תָּאִי (1889–1907) ודְּוּי-טָאן (1907–1916) מונה קַאי-דִּין לקיסר וייטנאם בידי רשויות השלטון הצרפתיות, מכיוון שבשונה מקודמיו - נחשב לבעל ברית אמין של צרפת. הוא האמין כי וייטנאם נחשלת טכנולוגית מכדי לקבוע את ריבונותה בקרב המדינות המודרניות וכי עליה לרכוש הבנה של הציוויליזציה הצרפתית וידע מדעי מערבי לפני שתהיה למדינה ריבונית. הוא הפך לקיסר הווייטנאמי הראשון שביקר באירופה כאשר השתתף בתערוכה קולוניאלית במרסיי בשנת 1922 ודגל בווייטנאם אוטונומית הקשורה לאימפריה הקולוניאלית הצרפתית.

בשנת 1919 הוציא צו קיסרי ששינה את האלפבית הרשמי של השפה הווייטנאמית מכתב סיני לאלפבית לטיני בתוספות שהתאימו אותו לשפה. הכתב הלטיני של הווייטנאמית נותר רשמי בווייטנאם עד היום. שינוי הכתב היה חלק מתהליך המודרניזציה של וייטנאם מכיוון שהאלפבית הלטיני הוא קל ללמידה יותר מהסיני. הגישה הפרו-צרפתית של קַאי-דִּין גונתה על ידי לאומנים וייטנאמים, שהאשימו אותו בבגידה בעמו. שיא ההתנגדות העממית לקַאי-דִּין הגיעה בשנת 1923, כאשר הביע תמיכה בהעלאת המיסים מצד הרשויות הצרפתיות על האוכלוסייה האיכרית של וייטנאם. נוסף על כך, קַאי-דִּין הורה על סדרת מעצרים של פעילים לאומניים וייטנאמים שהתנגדו לממשל הצרפתי הקיים. בשנת 1925 נפטר קַאי-דִּין בכהונתו ובמקומו מונה בָּאוּ-דַּאִי, קיסר וייטנאם.

## קישורים חיצוניים

* קַאי-דִּין, קיסר וייטנאם, באתר Find a Grave
* 

קטגוריה:וייטנאמים
קטגוריה:פוליטיקאים וייטנאמים
קטגוריה:קיסרים
קטגוריה:אנשי מלוכה להט"בים
קטגוריה:ילידי 1885
קטגוריה:נפטרים ב-1925
חואן טוסקנו-אנדרסון

**חואן רונל טוסקנו-אנדרסון** (באיטלקית: **Juan Ronel Toscano-Anderson**; נולד ב-10 באפריל 1993) הוא כדורסלן אמריקאי-מקסיקני, המשחק בעמדת הסמול פורוורד.

## ראשית חייו וקריירת מכללות
טוסקנו-אנדרסון נולד וגדל באוקלנד שבקליפורניה. אביו של טוסקנו-אנדרסון הוא אפרו-אמריקאי, ואמו אמריקאית-מקסיקנית; סבו מצד אמו היגר לארצות הברית ממיצ'ואקאן בשנות השבעים.

בשנתו האחרונה בבית הספר התיכון "קסטרו ואלי", הוביל את קבוצת הכדורסל שלה למאזן ניצחונות חיובי 30–2, ולהעפלה למשחק גמר אליפות התיכונים של מחוז צפון-קליפורניה. במהלך העונה העמיד טוסקנו-אנדרסון ממוצעים של 16.6 נקודות, 7.0 ריבאונדים ו-5.0 אסיסטים למשחק.

בשנת 2011 החל ללמוד באוניברסיטת מרקט אשר במילווקי, ויסקונסין. לאורך 4 עונותיו בקבוצת הכדורסל של האוניברסיטה התבלט בשל יכולותיו ההגנתיות, אולם רשם ממוצעים צנועים של 3.8 נקודות, ו-3.3 ריבאונדים למשחק בלבד.

## קריירה מקצועית
### השנים הראשונות (2015–2018)
לאחר שלא נבחר בדראפט ה-NBA 2015, הצטרף טוסקנו-אנדרסון לקבוצת "סולס דה מחיקלי" מהליגה המקסיקנית.

בשנת 2016 הופיע טוסקנו-אנדרסון בקבוצת הכדורסל הוונצואלית "בוקנרוס דה לה גואיירה".

לקראת עונת 2016/2017 חזר לשחק במקסיקו, עבור קבוצת "פוארסה רחיה". בעונות 2017 ו-2019 זכה עם הקבוצה באליפות הליגה המקסיקנית, ובעונת 2018 זכה בתואר ה-MVP של הליגה.

### סנטה קרוז ווריורס (2018–2020)
באוקטובר 2018 השתתף טוסקנו-אנדרסון במחנה מיונים לקבוצת סנטה קרוז ווריורס מליגת הפיתוח של ה-NBA, וב־1 בנובמבר נכלל בסגל הקבוצה הרשמי לעונת 2018/2019. בשתי עונותיו בקבוצה קלע 9.2 נקודות ואסף 7.7 ריבאונדים בממוצע למשחק.

### גולדן סטייט ווריורס (2020–2022)
ב-6 בפברואר 2020 חתם טוסקנו-אנדרסון על חוזה לשלוש שנים בגולדן סטייט ווריורס מליגת ה-NBA. ב-23 בפברואר 2020, במשחקו החמישי בלבד ב-NBA, קלע 16 נקודות מול ניו אורלינס פליקנס.

לקראת עונת  שוחרר מהקבוצה, ומיד חתם בה בחזרה על "חוזה כפול". ב-13 במאי 2021 הוסב חוזהו בחזרה לחוזה NBA סטנדרטי.

### לוס אנג'לס לייקרס (2022–2023)
ב-1 ביולי 2022 חתם בלוס אנג'לס לייקרס. ב-18 באוקטובר ערך את הופעתו הבכורה נגד האקסית גולדן סטייט. 

### יוטה ג'אז (2023)
ב-9 בפברואר 2023 הועבר בטרייד ליוטה ג'אז. ב-15 בפברואר ערך את הופעתו הבכורה כשלקע 7 נקודות בהפסד לממפיס גריזליס.

## נבחרת מקסיקו
טוסקנו-אנדרסון היה חבר בנבחרת מקסיקו בכדורסל בטורניר מוקדמות אולימפיאדת ריו דה ז'ניירו (2016). בשלושת משחקי הטורניר קלע 5.3 נקודות בממוצע למשחק.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

קטגוריה:אמריקאים ילידי קליפורניה
קטגוריה:כדורסלנים אמריקאים
קטגוריה:כדורסלנים מקסיקנים
קטגוריה:קליפורניה: כדורסלנים
קטגוריה:כדורסלני אוניברסיטת מרקט
קטגוריה:שחקני NBA שלא נבחרו בדראפט
קטגוריה:כדורסלני גולדן סטייט ווריורס
קטגוריה:כדורסלני לוס אנג'לס לייקרס
קטגוריה:כדורסלני יוטה ג'אז
קטגוריה:כדורסלני סנטה קרוז ווריורס
קטגוריה:אוקלנד (קליפורניה): אישים
קטגוריה:אמריקאים שנולדו ב-1993
קטגוריה:מקסיקנים שנולדו ב-1993
Wow (שיר של פוסט מאלון)

**Wow** הוא סינגל של הראפר והזמר האמריקאי פוסט מאלון, שיצא לאור ב-24 בדצמבר 2018, כסינגל המוביל מתוך אלבום האולפן השלישי שלו, *[[Hollywood's Bleeding]]*, על ידי חברת התקליטים ריפבליק רקורדס.

## קידום
פוסט מאלון הצהיר מוקדם יותר בדצמבר כי ברצונו להוציא "גוף עבודה" נוסף לפני שהשנה תסתיים; הסינגל הקודם שלו היה "Sunflower" עם סוואה לי, הסינגל הראשי מתוך פסקול הסרט ספיידרמן: ממד העכביש, שיצא לאור בדצמבר 2018.

## קבלה ביקורתית
מגזין *HipHop-N-More* הצהיר כי השיר מרגיש כמו "יותר מסתם זריקה", וטען כי הוא "יכול להיות עוד רגע גדול עבור פוסט במצעדים וברדיו". מגזין NME תיאר אותו כ"אחד השירים הפשוטים ביותר של פוסט מאלון עד כה", ואמר שהראפ שלו על הביט הוא "ניגוד מוחלט" לקולו הקודם בעל האוטו-טיון ולמוזיקה "בהפקה כבדה". מגזין בילבורד אמר כי השיר "קופץ על מקצב טיק-טוק ותוף בס עמוק", ותיאר עוד את השיר ככרוניקה של עלייתו של פוסט לתהילה.

### פרסים ומועמדויות

## הצלחה מסחרית
השיר הגיע לראשונה למקום ה-47 במצעד הבילבורד הוט 100. בשבוע השלישי, הוא עלה למקום ה-11, ובשבוע שלאחר מכן הגיע בשיאו למקום השני, כש-"" של אריאנה גרנדה מנע ממנו להגיע למקום הראשון. הוא ירד למקום הרביעי בשבוע שלאחר מכן, וכעבור שבועיים הוא עלה שוב למקום השני, והפעם נחסם על ידי הרמיקס של "Old Town Road" של ליל נאז X ובילי ריי סיירוס, ונשאר שם שבוע נוסף. הוא נותר בעשירייה הפותחת במשך 24 שבועות רצופים.

## רמיקס
הרמיקס הרשמי של השיר, בהשתתפות הראפרים האמריקאים רודי ריץ' וטייגה, יצא לאור ב-15 במרץ 2019. לרמיקס שתי גרסאות אודיו. האחת היא הגרסה הגסה והשנייה היא הגרסה הנקייה, המופיעה באלבום האוסף *Now That's What I Call Music! 71*, משנת 2019. הווידאו קליפ לרמיקס פורסם ב-25 במרץ 2019 בערוץ היוטיוב של מאלון. הרמיקס מופיע גם בפסקול של משחק הווידאו NBA 2K20 .

## וידאו קליפ
הווידאו קליפ של השיר פורסם ב-19 במרץ 2019 בערוץ היוטיוב של מאלון. ביום צאתו של השיר, פורסם קליפ אנימציה בסגנון חג המולד. הווידאו קליפ כולל צילומים של מאלון עם רד הוט צ'ילי פפרז, די ג'יי חאלד ומייק אלנקורט. את הקליפ ביים ג'יימס דפינה. הקליפ לרמיקס לשיר בהשתתפות רודי ריץ' וטייגה פורסם שישה ימים לאחר מכן ב-25 במרץ 2019, בערוץ היוטיוב של מאלון.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי פוסט מאלון
קטגוריה:שירים באנגלית
קטגוריה:שירים שנכתבו על ידי לואי בל
קטגוריה:שירים שנכתבו על ידי פרנק דוקס
קטגוריה:שירים שהופקו על ידי לואי בל
קטגוריה:שירים שהופקו על ידי פרנק דוקס
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפינלנד
קטגוריה:שירי יהלום בארצות הברית
קטגוריה:שירי יהלום בקנדה
קטגוריה:סינגלים בהוצאת ריפבליק רקורדס
בסיס האימאם עלי

**בסיס האימאם עלי** (בפרסית: **پایگاه نظامی امام علی**) היה אחד מבסיסי משמרות המהפכה בסוריה. הוא ממוקם במזרח סוריה, בסמוך לעיר אל-בוכמאל ובצמוד לגבול סוריה–עיראק.

על פי מקורות סוריים, בבסיס יש מתקני שיגור תת-קרקעים המיועדים לפעול מתחת לקרקע מחשש לתקיפות אוויריות ומוסתרים עקב כך מתחת לאדמה. במתחם יש גם מערכת מעליות ייעודית שתאפשר לשגר את הטילים גם מעל לפני הקרקע ומיד לאחר מכן להחזיר אותם למקום בטוח מתחת לקרקע.

בסיס האימאם עלי היה הבסיס האיראני הגדול ביותר בסוריה. הוא כולל, בין היתר, מספר מחסני נשק, מפקדות מגורים למשפחות של אנשי כוח קודס וכן לחברי המיליציות הפרו-איראניות בסוריה, ואף עשרות קילומטרים של כבישים פנימיים.

## היסטוריה
עבודות ההקמה של הבסיס החלו ב-2018. ערוץ "פוקס ניוז" האמריקאי דיווח בספטמבר 2019 על "פרויקט איראני מסווג" (שהתברר כבסיס האימאם עלי) שנבנה בסמוך לעיר אל-בוכמאל, שנמצאת בצמוד לגבול בין סוריה לעיראק. טענותיהם של אנשי פוקס ניוז אומתו באמצעות תמונות לוויין של אזור הבסיס. הפרויקט אושר בסופו של דבר על ידי ההנהגה הבכירה באיראן והשליטה עליו הועברה לאנשי כוח קודס.

בנובמבר 2019 בוצעו על ידי הלוויין הישראלי "ארוס" צילומים שהצביעו על בניית מערכות מנהרות, שמקורות מערביים טוענים כי הוחזקו בה טילים איראניים.

האתר הותקף פעמים רבות על ידי חיל האוויר הישראלי. התקיפה הבולטת ביותר, בנובמבר 2019, בוצעה לאחר שהישראלים שמו לב להאצת העבודות על המנהרות.

האתר הותקף בפברואר 2021 על ידי הצבא האמריקאי, כחלק מתקיפה אמריקאית נרחבת בסוריה שבאה בתגובה למתקפת הטילים בארביל בה נפגעו מספר אנשים. למעשה הייתה זו התקיפה הצבאית הרשמית הראשונה שבוצעה תחת ממשלו של נשיא ארצות הברית, ג'ו ביידן. באותו החודש פורסם כי איראן העבירה לבסיס משגרי טילים המותאמים להפעלת תת-קרקעית. המשגרים הועברו מאיראן, עברו בדרך בעיראק, והגיעו לסוריה דרך מסוף הגבולות המיוחד של משמרות המהפכה שנמצא בסמוך לבסיס.

לאחר נפילת משטר אל-אסד עזבו הכוחות האיראניים את סוריה וגם את הבסיס.

## ראו גם
* בסיס ההאזנה הרוסי ליד אל-חארה

## הערות שוליים

קטגוריה:המעורבות האיראנית במלחמת האזרחים בסוריה
קטגוריה:הכוחות המזוינים של איראן
קטגוריה:בסיסים ומתקנים צבאיים
קטגוריה:סוריה: מבנים
מערך הסחר הרוסי

**מערך הסחר הרוסי** (**Российская Торговлая Система**; מדד **RTS**) היה שוק מניות, שהוקם בשנת 1995 במוסקבה ואיחד קומות מסחר אזוריות שונות לבורסה אחת. במקור תוכנן מדד RTS על המודל של מדד נאסד"ק; בשנת 1998 סחר החליפין התחלף עם מערכת הבית שלה. המערך הוקם בתחילה כארגון ללא כוונת רווח והפך לחברת מניות משותפת. בשנת 2011 MICEX התמזגה עם RTS ליצירת בורסת מוסקבה.
## מדד RTS
מדד RTS הוא כעת המדד הרשמי של בורסת מוסקבה, שחושב לראשונה ב-1 בספטמבר 1995. זהו מדד מרוכב משוקלל-שווי המחושב על בסיס מחירי 50 המניות הרוסיות הנזילות ביותר. המדד מחושב בזמן אמת ונקוב בדולרים אמריקאים. מדד RTS הגיע לנקודה הגבוהה ביותר שלו של 2,498.10 נקודות ב-19 במאי 2008 (מחיר סגירה: 2,487.92).

## ראו גם
* הבורסה לניירות ערך במוסקבה
* מדד RTS

## קישורים חיצוניים
* 
* בורסת סנקט פטרבורג (רוסית)
* לוח השנה המסחרי 2009
* מדדי הבורסה של מוסקבה
קטגוריה:מוסקבה: חברות
קטגוריה:1995 ברוסיה
קטגוריה:בורסות
קטגוריה:חברות פיננסיות
קטגוריה:שוק ההון הרוסי